יחסי סנגל–צרפת

יחסי סנגל–צרפת הם יחסי החוץ בין צרפת לסנגל. שתי המדינות חברות מלאות בלה פרנקופוני ובארגון הסחר העולמי.

== היסטוריה ==
=== קולוניזציה צרפתית ===
היחסים בין צרפת לסנגל החלו כבר במאה ה-14, אז סוחרים צרפתים סחרו בין חופי סנגל של ימינו.<ref name="Merchant">[http://www.metmuseum.org/toah/hd/aftr/hd_aftr.htm Trade Relations among European and African Nations]</ref> צרפת ייצאה בדים, ברזל ומכשירים לסנגל וייבאה טקסטיל, שנהב, תבלינים ועבדים. בשנת 1659 הקימה צרפת עמדת סחר בסן-לואי של ימינו שהופעלה על ידי חברת מערב הודו הצרפתית (לימים כונתה Compagnie du Sénégal).<ref>[http://www.saintlouisdusenegal.com/english/history.php History of Saint-Louis]</ref> כתוצאה ממלחמת שבע השנים (1754–1763) בין צרפת לממלכת בריטניה הגדולה, איבדה צרפת את החזקה בסן-לואי. סן לואי הוחזרה לצרפת בשנת 1783 כתוצאה מהניצחון הצרפתי במהלך מלחמת העצמאות האמריקאית.

במהלך מלחמות נפוליאון כבשה בריטניה רכוש צרפתי בסנגל ובשנת 1807 הכריזה בריטניה על ביטול סחר העבדים המכונה "חוק סחר העבדים 1807". בשנת 1816 החזירה בריטניה לצרפת את רכושה בסנגל.<ref name="BBC">[https://www.bbc.com/news/world-africa-14093813 Senegal profile - Timeline]</ref> במהלך "המרוץ לאפריקה" צרפת החלה לתפוס את השליטה בנהר סנגל ובאזור סביבו. בשנת 1895 הפכה סנגל לחלק מאפריקה המערבית הצרפתית עם בירתה בסן לואי לפני שהועברה לדקר בשנת 1902.

במהלך מלחמת העולם הראשונה ומלחמת העולם השנייה, חיילים סנגליים המכונים קלעים סנגלים לחמו למען צרפת והשתתפו במהלך קרב צרפת ובחזית האיטלקית תחת ממשלת צרפת החופשית שהוביל הגנרל שארל דה גול. לאחר שחרור פריז וסוף מלחמת העולם השנייה הפכה סנגל לחלק מהאיחוד הצרפתי בשנת 1946.

=== עצמאות והיחסים כיום ===
באפריל 1959, סנגל ומאלי הקימו את הפדרציה של מאלי והכריזו על עצמאות מצרפת ביוני 1960. כעבור חודשיים הפדרציה התערערה וסנגל הפכה לאומה עצמאית באוגוסט 1960. עד מהרה כוננו צרפת וסנגל יחסים דיפלומטיים. כיום, צרפת וסנגל פועלות יחד בנוגע לעניינים אזוריים במערב אפריקה ושומרות על קשר תרבותי ופוליטי הדוק.<ref>[http://www.ambafrance-sn.org/Relations-politiques Relations Politiques (in French)]</ref> בשנת 2010 צרפת סגרה את בסיסה הצבאי בסנגל, אולם צרפת מחזיקה בסיס חיל אוויר בתוך שדה התעופה הבינלאומי לאופולד סדר סנגור בדקר.<ref>[https://www.bbc.com/news/10273849 France closes Senegal military bases]</ref>

== יחסי סחר ==
המסחר בין צרפת לסנגל הסתכם בשנת 2015 ב-853 מיליון אירו.<ref name="Trade">[http://www.diplomatie.gouv.fr/fr/dossiers-pays/senegal/la-france-et-le-senegal/ La France et le Sénégal: Relations économiques (in French)]</ref> סנגל היא שותפת הסחר ה-57 בגודלה של צרפת בעולם והשלישית בגודלה מאפריקה. צרפת היא המשקיעה הזרה הגדולה ביותר בסנגל עם השקעות בשווי של מעל 1.7 מיליארד אירו במדינה. כמה חברות רב-לאומיות צרפתיות כמו BNP Paribas, Eramet, Orange SA, Necotrans ו-Société Générale פועלות בסנגל.

== נציגויות דיפלומטיות ==
* צרפת מחזיקה בסנגל שגרירות בדקר.<ref>[http://www.ambafrance-sn.org Embassy of France in Dakar (in French)]</ref>
* סנגל מחזיקה בצרפת שגרירות בפריז, קונסוליות כלליות בבורדו, ליון ומרסיי וסוכנות קונסולרית בלה האבר.<ref>[http://www.ambasseneparis.com Embassy of Senegal in Paris (in French)]</ref>
<gallery class="center">
קובץ:Ambassade du Sénégal en France, 14 avenue Robert-Schuman, Paris 7e.jpg|שגרירות סנגל בפריז
קובץ:Consulat du Sénégal en France.jpg|הקונסוליה הכללית של סנגל בפריז
קובץ:Senegalese Consulate, Lyon - exterior.jpg|הקונסוליה הכללית של סנגל בליון
</gallery>

==קישורים חיצוניים==

== הערות שוליים ==